section_heading: Tri osvojena prvenstva s Johnnyem Unitasom
paragraph_text: Coltsi nisu dugo morali čekati na uspjeh. Predvođeni quarterbackom Johnnyem Unitasom, u "najboljoj utakmici ikad odigranoj",<ref> osvajaju prvenstvo 1958. godine pobjedom nad New York Giantsima 23:17 nakon produžetaka. Već sljedeće godine, ovaj put na domaćem terenu, ponovno igraju finalnu utakmicu protiv Giantsa koje nakon odlične igre u posljednjoj četvrtini pobjeđuju 31:16. Slijede četiri sezone bez doigravanja, a 1964. momčad s 12 pobjeda i samo dva poraza u sezoni dolazi ponovno do finala gdje ih čekaju Cleveland Brownsi predvođeni Jimom Brownom. Brownsi pobjeđuju 27:0. Johnny Unitas je te sezone također bio proglašen za MVP-a lige, a trener Don Shula za najboljeg trenera lige.